સરધારમાં ચાતુર્માસ પૂર્ણ કરીને શ્રીહરિ કારિયાણી પધાર્યા. આ ભક્તની ભક્તિને વશ શ્રીહરિને ત્યાં ઘર જેવું લાગ્યું. ગાદીએ આવ્યા બાદ શ્રીહરિએ કારિયાણીથી સમાજ સેવાના શ્રીગણેશ કર્યા. તળાવ ખોદાવી લાખોની તરસ છિપાવી. તળાવના પૂર્તકર્મ પ્રસંગે માંચાખાચરે પોતાનું સર્વસ્વ શ્રીહરિને ચરણે ધર્યું. શ્રીહરિએ તે દ્રવ્યના સદુપયોગ માટે સૌ પ્રથમ વિષ્ણુયાગ કર્યો. કારિયાણીથી પત્ર આવતા સંવત્‌ ૧૮૬૧ માં ગઢપુરવાસીઓને શ્રીહરિને સૌ પ્રથમ દર્શન આ માંચાખાચરના દરબાર ગઢમાં થયેલાં.